b'\n_START_ARTICLE_\nRoberto Firmino\n_START_SECTION_\nHoffenheim\n_START_PARAGRAPH_\nFirmino skrev i december 2010 under p\xc3\xa5 en kontrakt TSG 1899 Hoffenheim med Figueirense, og skiftede til Hoffenheim i januar 2011. Han fik debut for klubben en m\xc3\xa5ned senere i Bundesligaen i et nederlag mod Mainz 05, hvor han blev skiftet ind efter 75 minutter. Han scorede sit f\xc3\xb8rste m\xc3\xa5l for klubben d. 16. april._NEWLINE_I Bundesliga-s\xc3\xa6sonen 2012-13 scorede Firmino 7 m\xc3\xa5l i 36 kampe. I den efterf\xc3\xb8lgende Bundesliga-s\xc3\xa6son 13/14 scorede Firmino 16 m\xc3\xa5l, hvilket gjorde ham til den 4. mest scorende i ligaen.\n_START_SECTION_\nLiverpool\n_START_PARAGRAPH_\nFirmino skrev under med Liverpool F.C. d. 23. juni 2015, der k\xc3\xb8bte ham i Hoffenheim for \xc2\xa329 mio._NEWLINE_Firmino fik sin officielle debut for klubben som indskifter i en 1-0 sejr over Stoke d. 9. august 2015. Hans f\xc3\xb8rste m\xc3\xa5l for klubben var i en 4-1 sejr ude mod Manchester City._NEWLINE_Firminos f\xc3\xb8rste s\xc3\xa6son i Liverpool blev dog aldrig det helt store. I s\xc3\xa6sonen 2016-17 udviklede Firmino sig dog for alvor, hvor han under den nye manager J\xc3\xbcrgen Klopp scorede 11 m\xc3\xa5l og assisterede 10, og dermed blev Liverpools ligatopscorer._NEWLINE_Forud for s\xc3\xa6sonen 2017-18 skiftede Firmino sit tr\xc3\xb8jenummer 11 ud med nr. 9, da Mohamed Salah \xc3\xb8nskede at f\xc3\xa5 nr. 11 p\xc3\xa5 tr\xc3\xb8jen. Firmino scorede og assisterede i \xc3\xa5bningskampen mod Watford, der endte 3-3. D. 17. oktober 2017 scorede Firmino to m\xc3\xa5l i Champions League-kampen mod NK Maribor, der endte hele 7-0, og dermed en tangering af den st\xc3\xb8rste udesejr i turneringens historie. I gruppespillet scorede Firmino hele 6 m\xc3\xa5l og assisterede 3 m\xc3\xa5l.\n_START_SECTION_\nInternationalt\n_START_PARAGRAPH_\nFirmino fik sin landsholdsdebut for Brasiliens A-landshold d. 12 november som indskifter i en 4-0 sejr over Tyrkiet. Hans f\xc3\xb8rste m\xc3\xa5l kom seks dage senere i en 2-1 sejr ude mod \xc3\x98strig._NEWLINE_I maj 2015 var Firmino en del af Brasiliens 23-mands trup til Copa Am\xc3\xa9rica, og d. 21. juni scorede Firmino i en 2-1 sejr mod Venezuela, som sikrede Brasilien f\xc3\xb8rstepladsen i deres gruppe.'